Astilleros Armón Vigo

Astilleros Armón Vigo é un estaleiro galego situado no barrio de Coia, na cidade de Vigo. A súa actividade é o deseño, construción, transformación e reparación de buques de casco de aceiro de até 120 m de eslora e 18 m de manga.

 Historia 
O estaleiro foi fundado no ano 1999, ocupando as instalacións do desaparecido estaleiro Construcciones Navales Santodomingo, no barrio vigués de Coia, integrado no grupo naval asturiano Astilleros Armón, grupo empresarial que comprende outros estaleiros e diversas factorías nas localidades de Burela, Xixón, Navia, Coaña, Porto de Veiga (Navia) e na localidade arxentina de Comodoro Rivadavia.

Desde a súa inauguración o estaleiro construíu buques anualmente, tanto para armadores españois coma estranxeiros.

En novembro do ano 2017 o estaleiro acadou un contrato coa armadora Nueva Pescanova para a construción de sete buques pesqueiros por un importe de 42,5 millóns de euros, o que supón o maior encargo de construción naval realizado por unha empresa pesqueira española da historia. Dos sete buques, catro se construirían na factoría de Vigo, mentres que os outros tres serían construídos nas instalacións de Burela.

 Instalacións 
Astilleros Armón Vigo conta cunha factoría de 15 000 m². Nestas instalacións  encóntranse: 1 grade cuberta de até 120 m, 1 grade con capacidade de 70 m, 1 molle de armamento de 180 m, taller de calderaría, guindastres móbiles, guindastres-ponte, autoguindastres, oficina técnica, centro de corte de chapa, etc.

 Produtos 
Astilleros Armón Vigo dedícase á fabricación de buques de gran tonelaxe, especializándose principalmente na construción dos seguintes tipos de buques: buques de carga (asfalteiros, cargueiros e portacontedores), buques escola, oceanográficos e de investigación, offshore e supplies, pesqueiros (arrastreiros, atuneiros, maciceiros e palangreiros), remolcadores, remolcadores de altura, etc.

Outra das actividades importantes do estaleiro, á parte das novas construcións, é a reparación e transformación de todo tipo de buques e embarcacións.

 Certificacións de calidade 
O estaleiro actualmente está en posesión dos seguintes certificados de calidade: ISO 9001, ISO 14001 e a OHSAS 18001.

 Premios e recoñecementos 
 No ano 2012, o oceanográfico Ángeles Alvariño construído por Astilleros Armón Vigo, conseguiu o terceiro lugar no concurso "Buques Destacados", organizado anualmente polo Colexio Oficial de Enxeñeiros Navais e a Asociación de Enxeñeiros Navais e Oceánicos de España.

 Buques destacados 
 Arrastreiro Ponta Matirre: encargado pola armadora Nueva Pescanova, botado no ano 2019.
 Arrastreiro Lalandii: encargado pola armadora Nueva Pescanova, botado no ano 2019.
 Arrastreiro José Marcelo: encargado pola armadora Moscuzza da Arxentina, botado no ano 2018.
 Arrastreiro Graciela I: encargado pola armadora Moscuzza da Arxentina, botado no ano 2018.
 Oceanográfico Svea: encargado pola Universidade de Ciencias Agrícolas de Suecia, botado no ano 2018.
 Arrastreiro Oshiveli: encargado pola armadora Tunacor de Namibia, botado no ano 2018.
 Palangreiro Eclipse Tres: encargado pola armadora Augadoce de España, botado no ano 2017.
 Palangreiro Costa Azul Dos: encargado pola armadora Jaldamar de España, botado no ano 2017.
 Arrastreiro José Américo: encargado pola armadora Moscuzza da Arxentina, botado no ano 2017.
 Oceanográfico BIP Víctor Angelescu: encargado polo Instituto Nacional de Investigación y Desarrollo Pesquero (Inidep) da Arxentina, botado no ano 2017.
 Maciceiro Haizea Sei: encargado pola armadora Albacora de España, botado no ano 2017.
 Hidrográfico ACR Roncador: encargado pola Armada Nacional de Colombia, botado no ano 2016.
 Remolcador Ibaizabal Doce: encargado pola armadora Remolcadores Ibaizabal de España, botado no ano 2016.
 Maciceiro Haizea Lau: encargado pola armadora Albacora de España, botado no ano 2016.
 Atuneiro El Duque: encargado pola armadora Hersea S.A. de México, botado no ano 2015.
 Remolcador de altura Alice One: encargado pola armadora Remolcadores Ibaizabal de España, botado no ano 2015.
 Atuneiro Titis: encargado pola armadora Pesca Azteca de México, botado no ano 2014.
 Atuneiro Camila: encargado pola armadora Pesca Azteca de México, botado no ano 2014.
 Oceanográfico BIPO Inapesca: encargado por el Instituto Nacional de Pesca (INAPESCA) de México, botado no ano 2014.
 Anclero Kolga: encargado pola armadora Heerema dos Países Baixos, botado no ano 2013.
 Ancleiro Bylgia: encargado pola armadora Heerema dos Países Baixos, botado no ano 2013.
 Offshore Esvagt Stavanger: encargado pola armadora Esvagt de Dinamarca, botado no ano 2012.
 Oceanográfico Ángeles Alvariño: encargado polo Instituto Español de Oceanografía, botado no ano 2012.
 Oceanográfico Ramón Margalef: encargado polo Instituto Español de Oceanografía, botado no ano 2011.
 Remolcador de altura Rigel: encargado pola armadora Cattaruzza de Italia, botado no ano 2011.
 Remolcador de altura Baltic: encargado pola armadora Fairplay de Alemaña, botado no ano 2010.
 Offshore A.H. Valletta: encargado pola armadora Finarge Armamento Genovese de Italia, botado no ano 2010.
 Arrastreiro Ocean Venture II: encargado pola armadora Neil Minihane de Irlanda, botado no ano 2009.
 Buque escola, oceanográfico e científico Intermares: encargado polo Ministerio de Agricultura, Pesca e Alimentación de España, botado no ano 2009.
 Arrastreiro Rossoren: encargado pola armadora Neil Minihane de Irlanda, botado no ano 2008.
 Asfalteiro Lagan: encargado pola armadora J&L Shipping Ltd. de España, botado no ano 2008.
 Portacontedores Finita R: encargado pola armadora Naviera de Galicia S.A. (NAVIGASA) de España, botado no ano 2008.
 Portacontedores Manuela E: encargado pola armadora Naviera de Galicia S.A. (NAVIGASA) de España, botado no ano 2007.
 Atuneiro Parsian Shila: encargado pola armadora Salem Chabhar products Food Ltd. de Irán, botado no ano 2006.
 Palangreiro Gloria F (posteriormente Ecce Homo Glorioso): encargado pola armadora Mar de Islandia S.L. de España, botado no ano 2006.
 Remolcador Miguel de Cervantes: encargado pola Sociedad de Salvamento y Seguridad Marítima de España, botado no ano 2005.
 Remolcador Luz de Mar: encargado pola Sociedad de Salvamento y Seguridad Marítima de España, botado no ano 2005.
 Palangreiro Glacial: encargado pola armadora Gemma María, S.L. de España, botado no ano 2005.
 Palangreiro Nuevo Pleamar: encargado pola armadora Pesquerías Xesteira S.L. de España, botado no ano 2004.
 Arrastreiro Eirado do Costal: encargado pola armadora Pesquerías Tara, S.A. de España, botado no ano 2004.
 Atuneiro Gerard Luc IV: encargado pola armadora Jean Luc Buono de Francia, botado no ano 2002.

 Galería de imaxes 

 Notas 

 Véxase tamén 

 Outros artigos 
 Astilleros Armada
 Astilleros Francisco Cardama
 Construción naval
 Construción naval na Ría de Vigo
 Factorías Vulcano S.A.
 Freire Shipyard
 Hijos de J. Barreras
 MetalShips & Docks
 Rodman

 Ligazóns externas 
 Páxina web de Astilleros Armón

Categoría:Empresas de construción naval de Galicia
Categoría:Vigo
Categoría:Industria de Galicia